Ce au văzut piloții elicopterului Black Hawk, chiar înainte de coliziunea cu avionul de pasageri din SUA
Ceea ce au văzut piloții elicopterului militar Black Hawk înainte de coliziunea cu avionul de pasageri Bombardier CRJ700 operat de American Airlines deasupra râului Potomac este o informație critică pentru înțelegerea cauzelor accidentului aviatic din 29 ianuarie. Un model 3D realizat de The New York Times pe baza informațiilor legate de traseul de zbor al aeronavei și a înregistrărilor audio și video arată ce au văzut cel mai probabil piloții elicopterului cu doar câteva minute înainte de dezastru.